**Bonyhád Város Önkormányzata**

****

**ELŐTERJESZTÉS**

Bonyhád Város Önkormányzata Képviselő- testületének 2017. március 30-i

rendes/rendkívüli testületi ülésére

|  |  |
| --- | --- |
| Tárgy: | Völgységi Önkormányzatok Társulása 4/2017. (I.27.) határozatának módosítása |
| Előterjesztő: | Filóné Ferencz Ibolya polgármester |
| Előterjesztést készítette: | Fauszt Józsefné, Palkó Roland |
| Előterjesztés száma: | 60. sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

**Általános indokolás :**

A Völgységi Önkormányzatok Társulása (továbbiakban: Társulás) a 2017. évre vonatkozó költségvetését a 4/2017. (I.27.) VÖTth. határozatával fogadta el.

A költségvetés elfogadásakor igényként merült fel azonban a Társulás által ellátott feladatok közül - elsősorban a fizetendő hozzájárulások csökkentése érdekében - a házi segítségnyújtáshoz tartozó kiadások feladatátszervezéssel összefüggő módosítása.

Jelen módosítási javaslat kizárólag a házi segítségnyújtáshoz tartozó kiadásokat és az ahhoz kapcsolódó hozzájárulások összegét érinti 3 település önkormányzatát illetően.

**Részletes indoklás:**

Az átszervezéssel érintett települések önkormányzatai az alábbiak:

- Grábóc Község Önkormányzata

- Mórágy Község Önkormányzata

- Mőcsény Község Önkormányzata

A feladatátszervezés az egyes településen az alábbiak szerint valósul meg:

- Grábóc: Az ellátását az önkormányzat más módon biztosítja, emiatt a Gondozási Központ által biztosított szolgáltatást az Önkormányzat 2017. február 10-ig vette igénybe.

- Mórágy: a költségvetésben a településen lévő ellátottak részére 1 fő 8 órás, 2017. március 1-jétől történő foglalkoztatásának költsége került beépítésre. E kiadásokat zároltuk és helyette az önkormányzat kérésének megfelelően 2017. március 16-tól kezdődő, 4 órás foglalkoztatáshoz tartozó költségeket építettük be. Az érintett dolgozót munkaideje további részében Mórágy Község Önkormányzata foglalkoztatja.

- Mőcsény: A településen lévő gondozottakat 2017. április 1-jétől kezdődően a korábbi 8 órában foglalkoztatott dolgozó helyett 6 órás foglalkoztatott biztosítja.

A megváltozott költségek miatt az intézmény költségvetésének személyi juttatás és járuléka együttesen 968.- eFt-tal, míg az engedélyezett létszáma 0,5 fővel csökkent.

A kiadások módosítása miatt az önkormányzatok által fizetendő hozzájárulások összegét újraszámoltuk. A határozat elfogadását követően az érintett önkormányzatok részére a megváltozott hozzájárulások összege kerül számlázásra már az év I. negyedévére vonatkozóan.

Kérem a Tisztelt Képviselő-testületet a határozat elfogadására!

**Határozati javaslat:**

Bonyhád Város Önkormányzatának Képviselő-testülete a Völgységi Önkormányzatok Társulása 2017. évi költségvetéséről szóló 4/2017. (I.27.) határozatának módosítását a határozat 1. mellékletét képező tartalommal elfogadja.

Felelős: Filóné Ferencz Ibolya polgármester

Határidő: azonnal

Bonyhád, 2017. március 17.

Filóné Ferencz Ibolya

polgármester

1. melléklet a ……/2017. (III.30.) határozathoz

A Völgységi Önkormányzatok Társulása Társulási Tanácsa a Völgységi Önkormányzatok Társulása 2016. évi költségvetéséről szóló 4/2017. (I.27.) VÖTth. határozatát (továbbiakban: határozat) az alábbiak szerint módosítja:

1. § A határozat II. pont 2. § (1)- (3) bekezdése helyébe az alábbi rendelkezés lép:

(1) A Völgységi Önkormányzatok Társulási Tanácsa a Völgységi Önkormányzatok Társulása (továbbiakban: Társulás) 2017. évi előirányzatát az 1.1 melléklet szerint az alábbi összegekben határozza meg:

a.) összes bevételét 223.436.432.- Ft-ban

b.) összes kiadását 223.436.432.- Ft-ban

c.) tárgyévi költségvetési bevételi előirányzatát 205.726.339.- Ft-ban

d.) tárgyévi költségvetési kiadási előirányzatát 223.436.432.- Ft-ban

e.) költségvetési hiányát 17.710.093.- Ft-ban

ezen belül: ea.) működési hiányát 17.340.493.- Ft-ban

eb.) felhalmozási hiányát 370.000.- Ft-ban

f.) a hiány finanszírozására szolgáló előző évek

pénzmaradványát 17.710.093.- Ft-ban

ezen belül: fa.) működési célú maradványát 17.340.093.- Ft-ban

fb.) felhalmozási célú maradványát 370.000.- Ft-ban

g.) a költségvetési hiány külső finanszírozására szolgáló finanszírozásai műveletek bevételeit - Ft-ban

h) Finanszírozási célú pénzügyi műveletek kiadásait - Ft-ban

állapítja meg.

(2) A Völgységi Önkormányzatok Társulása működési bevételeit és kiadásait a 2. melléklet szerint:

a.) tárgyévi költségvetési bevételek 205.726.339.- Ft-ban

b.) tárgyévi költségvetési kiadások 223.066.432.- Ft-ban

c.) költségvetési hiányát 17.340.093.- Ft-ban

d.) a belső finanszírozásra szolgáló előző évek

pénzmaradványát 17.340.093.- Ft-ban

e.) finanszírozási műveletek kiadását - Ft-ban

hagyja jóvá.

(3) A Völgységi Önkormányzatok Társulás felhalmozási bevételei és kiadásait a 2. melléklet szerint:

a.) tárgyévi költségvetési bevételek - Ft-ban

b.) tárgyévi költségvetési kiadások 370.000.- Ft-ban

c.) költségvetési hiányát 370.000.- Ft-ban

d.) a belső finanszírozásra szolgáló előző évek

pénzmaradványát 370.000.- Ft-ban

e.) finanszírozási műveletek kiadását - Ft-ban

hagyja jóvá

2. § A határozat 1., 2., 3., 4., 5., 6. melléklete helyébe a 1., 2., 3., 4., 5., 6. mellékletek lépnek.